Frá vettvangi björgunaraðgerða 12. nóvember 2015 . Rannsóknarnefnd samgönguslysa telur að líklegast megi rekja orsök flugslyssins sem varð í Hafnarfjarðarhrauni 2015 , til ofriss vélarinnar , að hún hafi farið í spuna og að vélinni hafi við flogið í of lítilli hæð til að bregðast mætti við aðstæðum með skilvirkum hætti . Tveir fórust í slysinu . Þetta kemur fram í lokaskýrslu rannsóknarnefndar samgönguslysa vegna flugslyssins sem varð þegar kennsluvél af gerðinni Tecnam P2002 JF brotlenti í Hafnarfjarðarhrauni síðdegis 12. nóvember 2015 . Skýrslan var birt í gær . Báðir reyndir flugmenn Tveir menn fórust í slysinu . Báðir voru þeir reynslumiklir flugmenn og flugkennarar . Í yfirlýsingu frá Flugskóla Íslands á sínum tíma kom fram að tilgangur flugsins hafi verið þjálfun annars flugkennarans í tegund þessarar flugvélar , sem var ein af kennsluflugvélum Flugskólans . Í niðurstöðukafla skýrslunnar segir að þar sem ekki hafi verið neinir sjónarvottar að slysinu , enginn staðsetningarbúnaður verið um borð og að enginn hafi komist lífs af , hafi reynst erfitt að segja nákvæmlega til um orsök slyssins . Að neðan má sjá frétt Stöðvar 2 , daginn eftir slysið . Líklegast þyki að flugmennirnir hafi í umræddri kennslu ákveðið að æfa ekki einungis snertilendingar , heldur einnig viðbrögð við ofrisi , beygjur og flug á litlum hraða . Algengt að fljúga í þessari hæð Síðasta mæling í ratsjá sýndi vélina í 1.900 til 2.200 feta hæð , sem er mun minni en segir til um í reglum Flugskólans um lágmarkshæð flugkennslu við þessar æfingar . Það sé þó engu að síður algengt að fljúga í slíkri hæð sökum erfiðleikastigs . Samkvæmt síðustu gögnum úr ratsjá mátti sjá að vélinni hafi verið stefnt að sólu sem kunni að hafa truflað sýn flugmannsins . Kann það einnig að hafa átt þátt í slysinu . Vél af gerðinni Tecnam P2002 JF.Tecnam Veðrið var gott daginn sem slysið varð , en rannsóknarnefndin kveðst þó ekki geta útilokað að ísing kunni einnig að hafa haft áhrif á flugið á ögurstundu . Í niðurstöðukaflanum segir svo að rannsóknarnefndin telji líklegustu ástæður slyssins vera ofris vélarinnar og að hún hafi fari í spuna og ekki verið flogið í nægilegri hæð til að hægt hefði verið að bregðast við þeim aðstæðum sem upp komu . Boðað til samverustundar í Vídalínskirkju á sunnudag .